EkBass/fiwiki-20250220-pages-articles huggingface dataset:
Irma Kerppola-Sirola

Irma Helena Kerppola-Sirola (9. maaliskuuta 1930 Helsinki - 18\. joulukuuta 2021 Helsinki) oli suomalainen lääkäri ja kirjailija.Äiti, jonka sydän särkyi, Yle Elävä arkisto, viitattu 5.11.2014 ==Henkilöhistoria== Kerppola-Sirolan isä oli professori William Kerppola ja äiti Irja Herlin. Hänen puolisonsa vuodesta 1955 oli lääketieteen tohtori Kari Erkki Olavi Sirola. Kirjailija Harri Sirola oli heidän poikansa. Kerppola-Sirola tuli ylioppilaaksi Helsingin suomalaisesta yhteiskoulusta 1948 ja valmistui lääketieteen lisensiaatiksi 1951. Sisätautien erikoislääkärin pätevyyden hän sai 1961. Lääkärin uransa alkuvuosina Kerppola-Sirola toimi HYKSin palveluksessa. ==Kirjallinen tuotanto== Kerppola-Sirola käsitteli teksteissään paljon kuolemaa, jopa itsemurhaa. Hän kirjoitti kolumneja Helsingin Sanomien Kuukausiliitteeseen vuosina 1983–1985, niitä on julkaistu teoksessa Sirola, Sirola, Sirola (Vesl, 2011). ===Teokset=== * Pojat uittavat laivoja. Karisto, 1968. * Ammattini on lääkäri. Karisto, 1971. * Värssykirja Martti Mikaelille, Karisto, 1975. ISBN 951-23-0880-0 * Ihmisen ääni, WSOY, 1978. ISBN 951-0-08859-5 * Teerunoja, Porvoo ; WSOY, 1980. ISBN 951-0-10110-9 * Kirjeitä R:lle, WSOY, 1981. ISBN 951-0-10823-5 * Ruusujen matematiikka ja muita esseitä, WSOY, 1985. ISBN 951-0-12932-1 ===Antologia=== * Sirola, Sirola, Sirola (Vesl, 2011). Sisältää Helsingin Sanomien Kuukausiliitteessä vuosina 1983–1985 julkaistuja kolumneja == Lähteet == Luokka:Suomalaiset lääkärit Luokka:Suomalaiset kirjailijat Luokka:Suomalaiset kolumnistit Luokka:Suomalaiset esseistit Luokka:Vuonna 1930 syntyneet Luokka:Vuonna 2021 kuolleet
HMS Burghead Bay (K622)

HMS Burghead Bay (viirinumero K622) oli Britannian Kuninkaallisen laivaston syyskuussa 1945 palvelukseen otettu Bay-luokan fregatti. Alus poistettiin palveluksesta 1958 ja se myytiin 1959 Portugalille, joka nimesi aluksen NRP Álvares Cabraliksi. == Valmistus == Alus tilattiin alun perin Aberdeenista Hall Russellilta Loch-luokan fregattina nimellä HMS Loch Harport. Sen tilaus kuitenkin peruutettiin joulukuussa 1943 ja se siirrettiin Bay-luokkaan Bristoliin Charles Hill & Sons'lle vuonna 1944 työnumerolla J601. Sen köli laskettiin 21. syyskuuta 1944 telakkanumerolla 301 ja alus laskettiin vesille 3. maaliskuuta 1945 kumminaan Amiraliteetin ensimmäisen merilordin A. V. Alexanderin puoliso. Alus valmistui puoli vuotta myöhemmin 20. syyskuuta.naval-history.net == Palvelus == Alus sijoitettiin palvelukseen oton jälkeen Plymouthin paikallislaivueeseen. Tammikuussa 1952 alus lähti La Platan kautta Falklandille vartioalukseksi, mistä tehtävästä sen vapautti huhtikuussa HMS Veryan Bay. Alus lähti Bermudalle liittyäkseen Länsi-Intian laivueeseen, mistä se palasi telakalle Britteinsaarille lokakuussa. Huhtikuussa 1953 alus palasi palvelukseen. Se osallistui kruunajaisten yhteydessä pidettyyn laivastokatselmukseen ennen paluutaan Bermudalle, mistä se palasi Britteinsaarille kesäkuussa 1954. Alukselle asennettiin uudet tutkat ja UHF- radiot, minkä jälkeen se palasi joulukuussa Länsi-Intian laivueeseen. Alus siirtyi Falklandille vartioalukseksi helmikuussa 1955, mistä se palasi Bermudalle kesäkuussa palaten Britteinsaarille marraskuussa. Alus oli Devonportin telakalla tammikuusta 1956 maaliskuuhun 1957. Alus palasi palvelukseen 24. toukokuuta liitettynä 7. fregattilaivueeseen Etelä-Atlantin asemalle ja se aloitti elokuussa matkansa Simon's Towniin. Alus vieraili Brasiliassa ja Argentiinassa sekä osallistui laivueen harjoituksiin Etelä- Atlantilla. Alkuvuodesta 1958 alus vieraili Itä-Afrikassa ja toukokuussa se lähti Falklandille vartiolaivaksi. Kesäkuussa alus aloitti paluumatkan Britteinsaarille vieraillen Etelä-Amerikan länsirannikon satamissa Chilessä ja Perussa ennen paluutaan Atlantille Panaman kanavan läpäistyään. Alus saapui elokuussa Devonportiin, jossa se poistettiin palveluksesta. Alus sijoitettiin reserviin ja se asetettiin poistolistalle. === NRP Álvares Cabral === Portugali osti aluksen toukokuussa 1959 ja liitti sen laivastoonsa nimellä NRP Álvares Cabral. Alus palveli ilmatorjuntafregattina, kunnes se poistettiin palveluksesta 23. kesäkuuta 1971. Alus romutettiin. ==Lähteet== * * === Viitteet === Luokka:Bay-luokan fregatit Luokka:Yhdistyneen kuningaskunnan toisen maailmansodan fregatit
Imperial Camel Corps

Imperial Camel Corps Brigade (ICCB) oli Brittiläisen imperiumin kameliratsain toiminut jalkaväenprikaati, joka taisteli ensimmäisen maailmansodan aikana Lähi-idässä. Se perustettiin 1916 ja hajotettiin sodan jälkeen 1919. Luokka:Yhdistyneen kuningaskunnan sotilasyksiköt ensimmäisessä maailmansodassa
Summer Games

Summer Games on kitaristi Jukka Tolosen toinen soololevy. Sen julkaisi vuonna 1973 levy-yhtiö Love Records. Albumin kansikuvan otti Ben Kaila, jolle levynkansi oli ensimmäinen. Kansikuva otettiin syksyllä Nuuksiossa Espoossa. == Kappaleet == A-puoli # # # B-puoli # # # == Kokoonpano == * Jukka Tolonen – kitarat, piano, tabla, syntetisaattori (mini Moog) * Pekka Pöyry – alttosaksofoni, sopraanosaksofoni, huilu * Heikki Virtanen – basso, kontrabasso * Esko Rosnell – rummut, lyömäsoittimet * Jussi Aalto – vetopasuuna * Erik Danholm – huilu * Paroni Paakkunainen – huilu * Erkki Koskimo – vetopasuuna * Reiska Laine – rummut == Lähteet == * Albumi Fono.fi:in tietokannassa * Summer Games discogs.com -sivustolla === Viitteet === Luokka:Jukka Tolosen albumit Luokka:Vuoden 1973 albumit Luokka:Måns Groundstroemin tuottamat albumit
Tolonen!

Tolonen! on kitaristi Jukka Tolosen ensimmäinen soololevy. Se julkaistiin vuonna 1971 levymerkillä Love Records. Yleisradion musiikkitoimittajat valitsivat albumin vuoden 1971 parhaaksi muuta kuin taidemusiikkia edustavaksi äänilevyksi. == Kappaleet == A-puoli # # B-puoli # # # == Kokoonpano == * Jukka Tolonen – kitarat, piano, spinetti * Heikki Virtanen – basso * Pekka Pohjola – basso * Reino Laine – rummut * Ronnie Österberg – rummut * Jukka Gustavson – urut * Pekka Pöyry – saksofonit == Lähteet == * Albumi Fono.fi:in tietokannassa * Tolonen! discogs.com -sivustolla ===Viitteet=== Luokka:Jukka Tolosen albumit Luokka:Vuoden 1971 esikoisalbumit Luokka:Måns Groundstroemin tuottamat albumit
Viipurin synagoga

Viipurin synagoga oli Viipurin juutalaisen seurakunnan synagoga, joka sijaitsi Viipurissa Kalevan kaupunginosassa. Se oli yksi kolmesta Suomeen rakennetusta synagogasta. Vuonna 1910 valmistunut rakennus tuhoutui talvisodan pommituksissa. == Historia == Viipurin juutalaiset muodostivat seurakunnan vuonna 1872 ja Viipurin juutalaisella seurakunnalla oli vuosisadan alkupuolella vajaat 250 jäsentä.Juutalaiset Suomessa. Turun juutalainen seurakunta. Viitattu 5.11.2014. Seurakunta virallistettiin vasta 1918, kun Suomen itsenäistyttyä hyväksyttiin laki juutalaisten kansalaisoikeudesta. Viipurin juutalaisella yhteisöllä oli ollut synagogana käytetty rakennus tai huone ainakin jo vuonna 1861 Punaisenlähteentorin lähellä ja muutamaa vuotta myöhemmin venäläisessä kasarmirakennuksessa. Vuodesta 1876 rukouspaikka sijaitsi Kalevankatu 31:ssa Kalevan (aikaisemmin Aninan) kaupunginosassa. Vuonna 1904 tälle seurakunnan omistamalle tontille päätettiin rakentaa uusi kivinen asuinrakennus rabbiinille. Suunnitelmaa ei kuitenkaan toteutettu; seurakunta ilmeisesti halusi oikean synagogan sekä tilat koululle.[i] Seuraavana vuonna suomalainen arkkitehti Bruno Gerhard Sohlberg teki piirustukset kaksikerroksisesta synagogasta ja koulurakennuksesta sen taakse. Ilmeisesti koristeellinen, itämaishenkinen, korkealla kupoliin päättyvällä tornilla varustettu kivirakennus oli liian kallis seurakunnalle. Lopulta viipurilainen rakennusmestari Viktor Riihelä teki piirustukset Sohlbergin suunnitelman pohjalta yksinkertaisemmasta ja edullisemmasta hirsirunkoisesta rakennuksesta, josta koulun tilat jätettiin pois. Rakennuksen muoto ja ulkoasu torneineen säilyi, mutta koristeellisista yksityiskohdista luovuttiin. Synagoga otettiin käyttöön 1910.KV22 : Tontti 35 (kuvatekstit). VirtuaaliViipuri 1939. Web Archive 2016. Viitattu 20.6.2021. Vuonna 1928 seurakunta palkkasi Viipurin tunnetuimman arkkitehdin Uno Ullbergin suunnittelemaan uuden synagogarakennuksen puisen rakennuksen tilalle. Luonnosten julkisivu oli pelkistetyn klassisistinen, alkava funktionalismi näkyi hillityissä yksityiskohdissa.Ullbergin suunnitelma ei kuitenkaan johtanut rakennustöihin, ilmeisesti se oli liian kallis pienelle seurakunnalle. Sen sijaan seuraavana vuonna olemassa olevaan synagogarakennukseen tehtiin korjaus- ja muutostöitä. Viipurin synagoga tuhoutui täydellisesti talvisodan ensimmäisen päivän pommituksissa 30. marraskuuta 1939.Synagogat. Fenno Judaica. Viitattu 5.11.2014. \---- == Katso myös == *Helsingin synagoga *Turun synagoga *Hartikainen, Jukka 1998. Viipurin juutalaisen yhteisön vaiheita. Helsinki: Viipurin Suomalaisen Kirjallisuusseuran toimitteita 12. Toim. Jaakko Paavolainen. Helsinki: Lappeenrannan Kirjapaino Oy 1998. *Uno Ullberg, Viipurin arkkitehti. Toim. Netta Böök ja Kari Immonen.Uno Ullberg -seura & Arkkitehtuurimuseo, Helsinki 2020. == Lähteet == Luokka:Suomen synagogat Luokka:Viipurin entiset rakennukset ja rakennelmat
Ḍād

Ḍād (, ) on arabialaisen kirjaimiston 15. kirjain. Sen itsenäinen muoto on ض ja äännearvo arabian kielessä (faryngaalistunut soinnillinen alveolaarinen klusiili). Persiassa ja joissakin siitä mukailtuja aakkostoja käyttävissä kielissä, kuten urdussa, pandžabissa ja sindhissä, ḍād äännetään ja translitteroidaan z̤. Ḍād on muodostettu lisäämällä piste arabialaisen ṣād- kirjaimen (ص) päälle. == Lähteet == * === Viitteet === Luokka:Arabialaiset kirjaimet
Dad

Dad tai DAD voi viitata ainakin johonkin seuraavista: * ḍād, arabialainen kirjain * D-A-D, tanskalainen rock-yhtye * Isältä pojalle (Dad), brittiläinen tilannekomediasarja vuosilta 1997–1999 * DAD, Da Nangin kansainvälisen lentoaseman IATA-koodi.
Ṭā’

Ṭā’ (, ) on arabialaisen kirjaimiston 16. kirjain. Sen itsenäinen muoto on ط ja äännearvo arabiassa (faryngaalistunut ) Persiassa ja urdussa ṭā’ lausutaan tavallisena -äänteenä. Urdussa ṭā’-kirjain translitteroidaan t̤, koska yhdellä pisteellä kirjoitettu ṭ on varattu retrofleksista t-äännettä ilmaisevalle kirjaimelle (ٹ). Kirjoitettaessa ṭā’ liitetään viivalla ympäröiviin kirjaimiin (esim. طو ṭū, نط nṭ, نطو nṭū). == Lähteet == * === Viitteet === Luokka:Arabialaiset kirjaimet
Lumehoito

Lumehoito tarkoittaa sellaista sairauden tai vamman hoitoa, jolla ei pitäisi olla mitään vaikutusta kohteeseensa.Huttunen, Jussi: Usko parantaa ja lumehoito auttaa . Terveyskirjasto 21.6.2011. Tutkimusten mukaan todellisuudessa kuitenkin ihmisen elimistössä voi tapahtua samanlaisia vaikutuksia kuin virallisella hoidolla tai lääkkeellä. Aivojen kuvantamisella on useissa tutkimuksissa osoitettu, että lumehoito synnyttää aivoissa todellisia muutoksia ja aktivoi samoja neurokemiallisia prosesseja.Karuvuori, Anne: Lumen arvoitus. Helsingin Sanomat 5.11.2014, s. B 10–11. Ilmiötä on tutkittu esimerkiksi Parkinson-potilailla. On todettu, että hoito kiihdyttää hermojen välittäjäaine dopamiinin aineenvaihduntaa ja potilaan jäykkyys ja vapina lievittyvät. Edelleen on epäselvää, miten lumelääke tietää, kuinka ja mihin sen pitää vaikuttaa. Lumevaikutusta on selvitetty myös lumekirurgiassa. Tutkimuksessa toiselle polvikivusta kärsivälle ryhmälle tehtiin oikea leikkaus, toiselle toimenpide, jolla ei pitänyt olla hoitovaikutusta. Vuoden kuluttua molemmat ryhmät kertoivat voivansa paremmin, lumeleikatuista lisäksi suurempi osa olisi valinnut saman hoidon uudestaan.Karuvuori, Anne: Lumeleikkaus helpotti polvivaivaa. Helsingin Sanomat 5.11.2014, s. B 11. == Katso myös == * Lumelääke == Lähteet == == Aiheesta muualla == * Arno Forsius: Plasebolääkitys ja lumehoito . Luokka:Lääketiede
Minna Canthin katu (Jyväskylä)

Minna Canthin katu on noin 300 metriä pitkä katu Jyväskylän keskustan länsiosassa. Sen itäpuolella on kerrostaloja, joissa on myös liikkeitä, länsipuolella Lounaispuisto. Se päättyy etelässä Hannikaisenkatuun, pohjoisessa Seminaarinkatuun. Aikaisemmin katu oli nimeltään Puistokatu, mutta se nimettiin Minnankaduksi, kun Jyväskylän nykyisen Puistokadun nimi vahvistettiin vuonna 1910, ja 1950-luvulla nimi muuttui Minna Canthin kaduksi. == Lähteet == Luokka:Jyväskylän kadut Katu (Jyväskylä)
Reposaali

Reposaali on barbituraattijohdannainen lääkeaine, joka keksittiin 1960-luvulla Tanskassa. Sillä on sedatiivinen ja hypnoottinen vaikutus, ja se toimii myös epilepsialääkkeenä. Sitä käytettiin pääasiallisesti unettomuuden hoitoon. Luokka:Barbituraatit
Metsä-Lappi

Metsä-Lappi on Lapin luonnonmaakunta, joka sijaitsee Peräpohjolan pohjoispuolella ja Tunturi-Lapin eteläpuolella. Siellä kasvaa komeita mäntymetsiä ja sieltä löytää myös tuhansia pieniä järviä. Se jakautuu Outalappiin ja Inarin järvimaahan. Outalappi ulottuu Enontekiön etelärajan tuntumasta ja Muoniojoesta Ounasjärvelle saakka. Sen alueella sijaitsee Saariselän tunturialue. Inarin järvimaa ulottuu Outalapin itärajalta Venäjän rajalle. Sen alueella sijaitsee Sevettijärven järviketju. == Lähteet == Luokka:Lappi
FS Aquitaine (D650)

Aquitaine (runkonumero D650) on Ranskan laivaston loppu vuodesta 2012 palvelukseen otettu Aquitaine-luokan monitoimifregatti. == Valmistus == Alus tilattiin DCNS:ltä, missä köli laskettiin 16. maaliskuuta 2007. Se laskettiin vesille 29. huhtikuuta 2010 ja otettiin palvelukseen 23. marraskuuta 2012.Waters, Conrad s. 98 == Palvelus == Alus oli 2014 palveluksessa. == Lähteet == * === Viitteet === Luokka:Aquitaine-luokan fregatit
Tunturi-Lappi

Tunturi-Lappi on Lapin alue, joka sijaitsee Metsä-Lapin pohjoispuolella ja samalla yhtenäisen metsävyöhykkeen pohjoispuolella. Alue jakautuu Käsivarren Lappiin, Keski- ja Itä-Enontekiön tunturimaahan ja Inarin pohjoiseen tunturialueeseen. Alueella sijaitsevat muun muassa Kilpisjärven suurtunturit, Tšaibma, Harroaivi ja Tarvantovaara. == Lähteet == Luokka:Lapin maakunta
Ẓā’

Ẓā’ (, ) on arabialaisen kirjaimiston 17. kirjain. Sen itsenäinen muoto on ظ ja ääntämys arabiaksi (faryngaalistunut ). Kielissä, joissa faryngaalistuneita konsonantteja ei esiinny, kuten persiassa ja urdussa, ẓā’-kirjain lausutaan tavallisena -äänteenä. Ẓā’ on muodostettu lisäämällä piste ṭā’-kirjaimeen (ط). Kirjoitettaessa ẓā’ liitetään ṭā’n tavoin ympäröiviin kirjaimiin (esim. ظو ẓū, نظ nẓ, نظو nẓū). == Lähteet == * === Viitteet === Luokka:Arabialaiset kirjaimet
McLeod

McLeod, Macleod tai MacLeod on muun muassa seuraavien henkilöiden sukunimi: * Alice McLeod, Alice Coltrane (1937–2007), yhdysvaltalainen jazzpianisti, urkuri, harpisti ja säveltäjä * Ally MacLeod (1931–2004), skotlantilainen jalkapalloilija ja valmentaja * Bob McLeod (s. 1952), kanadalainen poliitikko ja Luoteisterritorioiden pääministeri * Callum MacLeod (s. 1988), brittiläinen autourheilija * Carla MacLeod (s. 1982), kanadalainen jääkiekkoilija * Cody McLeod (s. 1984), kanadalainen jääkiekkoilija * Elizabeth McLeod (s. 1963), yhdysvaltalainen toimittaja * Erin McLeod (s. 1983), kanadalainen jalkapallomaalivahti * Fiona Macleod (oik. Willam Sharp) (1855–1905), skotlantilainen kirjailija * Gavin MacLeod (1931–2021), yhdysvaltalainen näyttelijä * Hannah Macleod (s. 1984), englantilainen maahockeypelaaja * Iain Macleod (1913–1970), brittiläinen konservatiivipuolueen poliitikko ja ministeri * Jack McLeod (1930–2022), kanadalainen jääkiekkoilija * John McLeod (1934–2022), brittiläinen säveltäjä * John James Rickard Macleod (1876–1935), skotlantilainen fysiologi, Nobelin lääketieteen palkinnon saaja * Ken MacLeod (s. 1954), skotlantilainen tieteiskirjailija * Kevin MacLeod (s. 1972), yhdysvaltalainen säveltäjä ja muusikko * Mary McLeod Bethune (1875–1955), yhdysvaltalainen pedagogi, poliitikko ja kansalaisoikeusaktivisti * Mary Anne MacLeod Trump (1912–2000), skotlantilaissyntyinen Yhdysvaltoihin muuttanut nainen, Donald Trumpin äiti * Michael McLeod (s. 1998), kanadalainen jääkiekkoilija * Mike McLeod (s. 1952), brittiläinen kestävyysjuoksija * Nicholas MacLeod (1870–1965), skotlantilais-kanadalainen shakkimestari, jonka mukaan on nimetty MacLeodin hyökkäys * Norman Z. McLeod (1898–1964), yhdysvaltalainen elokuvaohjaaja ja käsikirjoittaja * Omar McLeod (s. 1994), jamaikalainen pika-aitajuoksija * Ryan McLeod (s. 1999), kanadalainen jääkiekkoilija * Sarah McLeod (s. 1971), uusiseelantilainen näyttelijä. == Kuvitteellisia henkilöitä == * McLeodin tyttäret, samannimisen australialaisen televisiosarjan henkilöitä
Sinners’ Holiday

Sinners’ Holiday (myös Women in Love) on vuonna 1930 ensi-iltansa saanut John G. Adolfin ohjaama yhdysvaltalainen rikosdraamaelokuva, jonka pääosissa ovat Grant Withers, Evalyn Knapp, James Cagney, Lucille La Verne ja Joan Blondell. Warner Bros. oli elokuvan tuotanto- ja levittäjäyhtiönä. Sinners’ Holiday on James Cagneyn ensimmäinen elokuva. Sinners’ Holiday perustuu Marie Baumerin kirjoittamaan Broadway-näytelmään Penny Arcade (1930), jonka pohjalta Harvey F. Thew ja George Rosener laativat elokuvan käsikirjoituksen. Al Jolson osti 20 000 dollarilla ainoastaan kolme viikkoa kestäneen näytelmän elokuvaoikeudet, jotka hän myi eteenpäin Warner Bros. -elokuvayhtiölle. Jolson oli vaatinut Warner Brothersia palkkaamaan elokuvaversioon Cagneyn ja Blondellin, jotka olivat esiintyneet alkuperäisessä näytelmässä. Cagney ja Blondell uusivat samat roolinsa elokuvaversiossa, joka oli ensimmäinen seitsemästä Cagneyn ja Blondellin yhteisestä elokuvasta. Sinners’ Holiday kuvattiin WB:n studioilla Kalifornian Burbankissa. Elokuva sai Yhdysvaltain ensi-iltansa 11. lokakuuta 1930, ja Sinners’ Holiday sai ilmestyessään menestystä. Elokuvan kokonaan säilynyttä kopiota säilytetään Yhdysvaltain kongressin kirjastossa, ja Yhdysvalloissa Warner Archive on julkaissut elokuvan DVD:nä. ==Juoni== Ma Delano (Lucille La Verne) pyörittää Coney Islandilla pelihallia lastensa Jennien (Evalyn Knapp), Joen (Ray Gallagher) ja Harryn (James Cagney) kanssa. Juoneen sisältyy viinan salakuljetusta, murha ja salajuonittelua. ==Näyttelijät== ==Lähteet== ==Aiheesta muualla== * * * Sinners’ Holiday TCM Movie Databasessa Luokka:Vuoden 1930 yhdysvaltalaiset elokuvat Luokka:Yhdysvaltalaiset rikosdraamaelokuvat Luokka:Yhdysvaltalaiset mustavalkoelokuvat Luokka:Yhdysvaltalaiset näytelmiin perustuvat elokuvat Luokka:Warner Brosin elokuvat
Kaan Kairinen

Kasper Kaan Kairinen(s. 22. joulukuuta 1998 Turku) on suomalainen jalkapalloilija. Hän on pelipaikaltaan keskikenttäpelaaja. Kairinen edustaa Tšekin pääsarjassa pelaavaa Sparta Prahaa. Kairinen aloitti jalkapallon Turun Nappulaliigassa.U17 (1998) maajoukkue. Suomen Palloliitto. Ensimmäiset miesten sarjaottelunsa Kairinen pelasi FC Interissä. Hän pelasi ensimmäisen Veikkausliigan ottelunsa 25. lokakuuta 2014, kun FC Inter hävisi kotonaan FF Jarolle 0–1.Kaan Kairinen Soccerway-sivustolla Kairinen tuli ottelussa kentälle 70. minuutilla Kalle Kaupin tilalle.Soccerway Ottelu oli Kairisen ainoa liigassa kaudella 2014. Kaudella 2015 hän pelasi 26 liigaottelua. Lokakuussa 2015 Kairinen palkittiin Vuoden Veikkausliigatulokkaana. Lokakuussa 2015 Kairinen pääsi The Guardianin 50 maailman lupaavimman jalkapalloilijan listalle. Marraskuussa 2015 Kairinen kertoi, että italialainen Juventus neuvotteli FC Interin kanssa hänen hankkimisestaan. 1\. helmikuuta 2016 Kairinen siirtyi kolmivuotisella sopimuksella Tanskan Superliigassa pelaavaan FC Midtjyllandiin. Elokuussa 2018 Kairinen siirtyi FC Interiin kauden loppuun kestävällä lainasopimuksella ja marraskuussa 2018 Kairinen solmi vuoden 2019 kattavan lainasopimuksen Helsingin Jalkapalloklubin kanssa. Helmikuussa 2020 Kairinen siirtyi lainasopimuksella Norjan OBOS-ligaenissa pelaavaan Lillestrømiin. Kauden päätteeksi Lillestrøm nousi Eliteserieniin ja Kairinen allekirjoitti vuoteen 2024 asti ulottuvan sopimuksen seuran kanssa. https://yle.fi/urheilu/3-11698867 Kairinen pelasi seuraavan kahden kauden aikana Eliteserienissä yhteensä 42 ottelua, joissa onnistui kahdesti maalinteossa. Tammikuussa 2023 Kairinen siirtyi Tšekkiin Sparta Prahan riveihin. Kevätkaudella 15 ottelua Fortuna Ligassa pelannut Kairinen pääsi kauden päätteeksi juhlimaan Tšekin mestaruutta. == Muuta == Kairisella on suomalainen äiti ja hänen edesmennyt isänsä oli Turkista kotoisin.http://futis.ts.fi/uutiset/interin-kairiselta-odotetaan-ihmeita == Lähteet == Luokka:Suomalaiset jalkapalloilijat Luokka:Vuonna 1998 syntyneet Luokka:Elävät henkilöt
ʿAin

ʿAin (, ) on arabialaisen kirjaimiston 18. kirjain. Sen itsenäinen muoto on ع. Heprealaisessa kirjaimistossa ʿainin vastine on ajin (ע). Arabian kielessä ʿain lausutaan soinnillisena faryngaalisena frikatiivina . Kielissä, joissa faryngaalifrikatiivia ei esiinny, konsonantti jätetään usein pois arabiaperäisten lainasanojen ja nimien ääntämyksestä. Esimerkiksi arabiassa ʿain-konsonantilla alkavat nimet Ali (arab. علي, ʿAlī) ja Abdi (arab. عبدي, ʿAbdī) lausutaan suomeksi vokaalialkuisina. Persiassa ʿain lausutaan joko mykkänä tai glottaaliklusiilina . Vokaalin edellä se ilmaisee seuraavan vokaalin lausumista pitkänä. Urdussa ʿain äännetään konsonantin jäljessä vokaalina ja muualla joko mykkänä, glottaaliklusiilina tai vokaalina . ʿAinin kirjoitusasu muuttuu huomattavasti riippuen siitä, missä kohdassa sanaa kirjain esiintyy. Sanan alussa ja sellaisten kirjainten jälkeen, joita ei koskaan liitetä seuraavaan kirjaimeen, ʿain kirjoitetaan عـ (esim. عا ʿā). Sanan keskellä edeltävään ja seuraavaan kirjaimeen liitettynä ʿainin kirjoitusasu on ـعـ (esim. نعا nʿā), ja sanan lopussa edeltävään kirjaimeen liitettynä se kirjoitetaan ـع (esim. نع nʿ). ʿAin-kirjaimen pohjalta on muodostettu arabialainen kirjain ġain (غ). == Lähteet == * === Viitteet === Luokka:Arabialaiset kirjaimet
Matorit

Matorit olivat samojedeihin kuulunut kansa, joka asui Siperiassa itäisten Sajanvuorten pohjoisilla rinteillä, lähellä Mongolian rajaa. Nykyisin nämä seudut kuuluvat Krasnojarskin aluepiirin Minusinskin piiriin, Tuvan tasavaltaan ja Irkutskin alueeseen. Matoreihin näyttää alun perin kuuluneen kolme alueellista ryhmää, varsinaiset matorit, karagassit ja taigit. Matorit ovat sulautuneet ympärillä asuviin turkkilaisiin kansoihin, erityisesti hakasseihin, tuvalaisiin ja tofalareihin. Matorien nimi oli 1800-luvulla siirtynyt tarkoittamaan erästä hakassi-heimoa ja karagasseilla tarkoitettiin tähän aikaan vastaavasti tofalareja. Matorin kieli sammui 1840-luvulla. Matorien ja kamassien katsotaan yhdessä muodostaneen Sajanin samojedien ryhmän. ==Lähteet== Luokka: Samojedit
Deerhoof

Deerhoof on yhdysvaltalainen avant-garde-yhtye, jonka musiikilliset ulottuvuudet yltävät popista noiseen ja jopa jazziin sekä klassiseen rock and rolliin. Yhtye on tunnettu minimalistisesta livevarustuksestaan, surrealistisuudestaan ja omaperäisestä tyylistään. Yhtye on tuottanut kaiken musiikkinsa itse, he ovat toimineet ilman manageria yhtyeen alkuajoista saakka ja julkaisseet yhteensä 13 studioalbumia. Deerhoofia on luonnehdittu yhdeksi parhaista undeground-yhtyeistä, ja sen on kerrottu antaneen vaikutteita kansainvälistä menestystä nauttineille yhtyeille ja artisteille kuten The Flaming Lipsille ja St. Vincentille. ==Diskografia == * The Man, the King, the Girl (1997) * Holdypaws (1999) * Halfbird (2001) * Reveille (2002) * Apple O’ (2003) * Milk Man (2004) * Green Cosmos (2005) * The Runners Four (2005) * Friend Opportunity (2007) * Offend Maggie (2008) * Deerhoof vs. Evil (2011) * Breakup Song (2012) * La Isla Bonita (2014) Luokka:Yhdysvaltalaiset indie rock -yhtyeet
Joni Wiman

Joni Wiman (s. 9. lokakuuta 1993 Pohja) on suomalainen autourheilija. Vuonna 2014 hän kilpailee rallicrossin Global RallyCross Championshipissä eli GRC:ssä. Kaudella 2011 hän kilpaili Koiranen Motorsportin riveissä Eurocup Formula Renaulteissa. Kaudella 2013 hän voitti Global Rallycross Litesin ja näin pääsi kilpailemaan GRC:n Supercars-luokkaan. Ensimmäisellä kaudellaan Wiman ajoi loistavasti ja johtaa sarjaa ennen viimeistä kilpailua. Wimanin manageri on entinen rallin maailmanmestari Marcus Grönholm. == Lähteet == * http://www.iltasanomat.fi/ralli/art-1288760680069.html * http://www.redbullglobalrallycross.com/drivers/joni-wiman/ ==Aiheesta muualla== Luokka:Suomalaiset autourheilijat Luokka:Vuonna 1993 syntyneet Luokka:Elävät henkilöt
Ġain

Ġain eli ghain (, ) on arabialaisen kirjaimiston 19. kirjain. Sen itsenäinen muoto on غ. Ġain äännetään arabiaksi soinnillisena velaarisena frikatiivina tai soinnillisena uvulaarisena frikatiivina [ʁ]Watson, Janet C. E. (2002), The Phonology and Morphology of Arabic, New York: Oxford University Press (s. 17). Tämä ääntämys on säilytetty monissa arabialaista kirjaimistoa käyttävissä kielissä, kuten pandžabissa, urdussa, paštussa, sindhissä ja kurdissa. Persiaksi ġain lausutaan vokaalien välissä ja muualla joko , tai . Ġainin kirjoitusasu muuttuu huomattavasti riippuen siitä, missä kohdassa sanaa kirjain esiintyy. Sanan alussa ja sellaisten kirjainten jälkeen, joita ei koskaan liitetä seuraavaan kirjaimeen, ġain kirjoitetaan غـ (esim. غا ġā). Sanan keskellä edeltävään ja seuraavaan kirjaimeen liitettynä ġainin kirjoitusasu on ـغـ (esim. نغا nġā), ja sanan lopussa edeltävään kirjaimeen liitettynä se kirjoitetaan ـغ (esim. نغ nġ). Ghain on omaksuttu moniin turkkilaisiin kieliin, joissa sitä usein merkitsee latinalainen kirjain ğ. Turkin kielessä se kuitenkin on nykyisin enimmäkseen äänetön, siinä missä esimerkiksi tataarissa se äännetään arabialaisittain.Lewis, Geoffrey: Turkish Grammar: Second Edition, s. 4–5. New York: Oxford University Press Inc, 2011. ISBN 978-0-19-870036-4 == Lähteet == * === Viitteet === Luokka:Arabialaiset kirjaimet
Sinikka Niemi

Eva Sinikka Niemi (o.s. Buss, 1975 asti; s. 21. huhtikuuta 1951 Vaasa) on suomalainen filosofian tohtori ja ruotsin kielen emeritaprofessori. Hän toimi professorina vuodesta 2005 lähtien Joensuun yliopiston, vuonna 2010 Itä-Suomen yliopistoksi muuttuneen yliopiston palveluksessa. Niemi on filosofian kandidaatti vuodelta 1980 ja lisensiaatti vuodelta 1982 (Åbo Akademi). Lisäksi hän opiskeli Yhdysvalloissa Arizonan yliopiston kielitieteellisessä instituutissa (1989) ja Tarton yliopistossa (2000). Filosofian tohtoriksi Niemi valmistui Joensuun yliopistosta (2001). Hänen englanninkielinen väitöskirjansa (2001) otsikkona oli Swedish Syntax at Late Stages of Language Acquisition: Studies on Normal Monolingual, Bilingual and SLI Speakers. Ennen professuuriaan Niemi työskenteli Joensuun korkeakoulussa/yliopistossa assistentin viransijaisena (1980–1981), virkaatekevänä lehtorina (1981–1983) ja lehtori (1984–2004). Tähän sisältyi Suomen Akatemian tutkimusassistenttuuri (1989–1992) ja jatko-opintoja Arizonan yliopistossa (1989) ja tutkimustyötä Bostonissa (1989–1990). Hän toimi yliassistenttina (aluksi viransijaisena, 2002–2004). Niemi on ollut vuodesta 1975 naimisissa Jussi Niemen (s. 1950) kanssa, joka nimitettiin vuonna 1998 yleisen kielitieteen professoriksi. == Lähteet == Luokka:Suomalaiset kielitieteilijät Luokka:Suomalaiset professorit Luokka:Joensuun yliopiston professorit Luokka:Itä-Suomen yliopiston professorit Luokka:Vuonna 1951 syntyneet Luokka:Elävät henkilöt
Laurolaktaami

Laurolaktaami (C12H23NO) on syklisiin eli rengasrakenteisiin amideihin eli laktaameihin kuuluva orgaaninen yhdiste. Yhdistettä käytetään polymeeriteollisuudessa polyamidien syntetisoimiseen. == Ominaisuudet == Huoneenlämpötilassa laurolaktaami on valkoista tai väritöntä kiteistä ainetta. Yhdiste liukenee vain niukasti veteen mutta paremmin useisiin orgaanisiin liuottimiin. == Valmistus ja käyttö == Laurolaktaamin valmistukseen käytetään kahta menetelmää. Syklododekanolin ja syklododekanonin seos hapetetaan syklododekanoniksi, joka reagoi hydroksyyliamiinin kanssa muodostaen syklododekaanioksiimin. Tämä oksiimi reagoi happamissa olosuhteissa Beckmann- toisiintumisella muodostaen laurolaktaamia. Toinen tapa on syklododekaanin ja nitrosyylikloridin välinen reaktio, jonka tuote nitrosyylisyklododekaani tautomerisoituu syklododekaanioksiimiksi, joka reagoi edelleen Backmann- toisiintumisella laurolaktaamiksi.Joseph N. Weber: Polyamides, Kirk-Othmer Encyclopedia of Chemical Technology, John Wiley & Sons, New York, 2011. Viitattu 5.11.2014 : Laurolaktaamia käytetään polymeerien valmistukseen. Renkaanavautumispolymerisaatiolla siitä saadaan Nylon-12:a. Sitä voidaan käyttää myös komonomeerina kaprolaktaamin kanssa ja muiden sekapolyamidien valmistuksessa sekä poly(eetteriamidi)elastomeerien valmistamiseen. : == Lähteet == == Aiheesta muualla == *Chemical Safety Information from Intergovernmental Organizations (INCHEM): Dodecane-12-lactam CAS N°: 947-04-6 (pdf) Luokka:Amidit
Huntingdon (täsmennyssivu)

Huntingdon voi tarkoittaa: ==Paikkoja== *Huntingdon, Cambridgeshire, Englanti *Huntingdon, Quebec, Kanada *Huntingdon, Pennsylvania, Yhdysvallat *Huntingdon, Tennessee, Yhdysvallat ==Muuta== *The Huntingdon, pilvenpiirtäjä Houstonissa ==Katso myös== *Huntington
Kjeld Philip

Kjeld Løwenstein Philip (3. huhtikuuta 1912 – 27. lokakuuta 1989)Kjeld Philip, Den Store Danske, Gyldendals åbne encyklopædi. Viitattu 5.11.2014. oli tanskalainen kansantaloustieteilijä ja poliitikko. Philip väitteli tohtoriksi Aarhusin yliopistossa 1942 ja nimitettiin yliopiston sosiaalipolitiikan ja finanssiopin professoriksi. Vuosina 1949–1951 hän toimi professorina Tukholman Medborgarhögskolanissa ja sitten Kööpenhaminan yliopiston valtiotieteen professorina. Vuonna 1960 Philip pääsi kansankäräjille radikaalin puolueen edustajana ja istui siellä vuoteen 1964 asti. Jo tätä ennen 1957–1961 Philip toimi kauppaministerinä ensin H. C. Hansenin ja sitten Viggo Kampmannin hallituksessa. Vuonna 1961 hän siirtyi talousministeriksi, jona toimi vuoteen 1964 asti.Möller, Knud: ”Philip, Kjeld (1912)”, teoksessa Vuodesta 1965 lähtien Philip toimi YK:n erilaisissa kehittyviin talouksiin liittyvissä tehtävissä muun muassa Nairobissa, Teheranissa ja Genevessä. Vuonna 1972 hänet nimitettiin YK:n Afrikan talouskomission johtoon. ==Lähteet== Luokka:Tanskalaiset poliitikot Luokka:Tanskan valtiovarainministerit Luokka:Tanskalaiset professorit Luokka:Aarhusin yliopiston professorit Luokka:Kööpenhaminan yliopiston professorit Luokka:Vuonna 1912 syntyneet Luokka:Vuonna 1989 kuolleet
Päivi Rintala

Päivi Rintala, o.s. Lehtola, on (s. 10. kesäkuuta 1934 Tampere) on Turun yliopiston suomen kielen emeritaprofessori. Hän väitteli suomen kielen tohtoriksi vuonna 1973. Hän oli Sanakirjasäätiön nuorempi leksikografi 1956-1957, Jyväskylän kasvatusopillisen korkeakoulun lehtori 1958-1962, Helsingin yliopiston vt. assistentti 1962-1963, Turun yliopiston lehtori 1967-1981 ja suomen kielen apulaisprofessori 1981-1997, humanistisen tiedekunnan varadekaani 1983-1984 ja 1989-1991, dekaani 1984. Rintala oli suomen kielen lautakunnan jäsen vuodesta 1981 ja sen puheenjohtaja 1988-1999\. Hän oli sen ensimmäinen naisjäsen. Hänen väitöskirjansa on Suomen läntä- loppuiset adjektiivit. Lisäksi hän on julkaissut muun muassa teokset Lukion kielitieto, Iha köyhän laihakin – Tutkimus itämerensuomen iha-kantaisista sanoista (2003) ja Ihalasta Ihaviljankorpeen: iha-vartalo suomen henkilön- ja paikannimissä (2008) sekä Suomen kielen käsikirjassa ja tämän seuraajassa Nykysuomen käsikirjassa olevan artikkelin Tyyliopin perusteita. == Lähteet == * Kuka kukin on 1998. === Viitteet === Luokka:Suomalaiset kielitieteilijät Luokka:Turun yliopiston professorit Luokka:Vuonna 1934 syntyneet Luokka:Elävät henkilöt Luokka:Suomalaiset professorit
Díkaios (kunnallisyksikkö)

Díkaios (; virallisesti Δημοτική Ενότητα Δικαίου, Dimotikí Enótita Dikaíou) on yksi Kosin kunnan kunnallisyksiköistä ja entinen itsenäinen Kreikan kunta. Se sijaitsee Kosin saarella, Kosin alueyksikössä Etelä-Egean saarten alueella. Kunnallisyksikön väkiluku on 7 130 (vuonna 2011). Díkaios käsittää Kosin saaren keskiosan. Kunnallisyksikkö on saanut nimensä sen alueella sijaitsevasta Díkaios-vuoresta, joka on saaren korkein vuori. Díkaios oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kosin kunnaksi yhdessä Irakleídeen ja Kosin kaupungin kanssa, jolloin se muuttui yhdeksi Kosin kunnan kunnallisyksiköistä. == Kunnallisyksikön osat == Díkaioksen kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Asfendioú Ágios Dimítrios 8 Asfendioú 87 Lagoúdi-Zia 151 Linopótis 258 Tigkáki 363 Zipári 3 227 Pylí Marmári 567 Pylí 2 469 Yhteensä: 7 130 == Lähteet == Luokka:Etelä-Egean saarten entiset kunnat Luokka:Kos
Irakleídes

Irakleídes (; virallisesti Δημοτική Ενότητα Ηρακλειδών, Dimotikí Enótita Irakleidón) on yksi Kosin kunnan kunnallisyksiköistä ja entinen itsenäinen Kreikan kunta. Se sijaitsee Kosin saarella, Kosin alueyksikössä Etelä-Egean saarten alueella. Kunnallisyksikön väkiluku on 6 826 (vuonna 2011). Irakleídes käsittää Kosin saaren länsiosan, pinta-alallisesti yli puolet saaresta. Sen suurin taajama on Kéfalos. Irakleídes oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kosin kunnaksi yhdessä Díkaioksen ja Kosin kaupungin kanssa, jolloin se muuttui yhdeksi Kosin kunnan kunnallisyksiköistä. == Kunnallisyksikön osat == Irakleídeen kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Antimácheia Antimácheia 2 068 Mastichári 470 Kardámaina Kardámaina 1 650 Kéfalos Kamári 154 Kámpos 228 Kéfalos 2 156 Ónia 100 Yhteensä: 6 826 == Lähteet == Luokka:Etelä-Egean saarten entiset kunnat Luokka:Kos
Palaiókastro (saari)

Palaiókastro (, ”Vanha linna”) eli Kastrí (, ”Linna”) on pieni Kreikan saari, joka sijaitsee Kosin etelärannikolla ja kuuluu Dodekanesian saariryhmään. Saaren pinta-ala on noin 0,024 neliökilometriä ja se on asumaton. Hallinnollisesti saari kuuluu Kosin kuntaan, Kosin alueyksikköön ja Etelä- Egean saarten alueeseen. Saari sijaitsee Kéfalokseen kuuluvan Kámpoksen kylän edustalla. Sen keskellä kohoaa korkea, jyrkkäreunainen kallio. Kallion huipulla on linnan raunioita, joista saari on saanut nimensä. Linna on aiemmin suojannut rannikkoa merirosvoja vastaan. Saaren pohjoisrannalla on pieni valkoinen Pyhälle Nikolaokselle (Ágios Nikólaos) omistettu kappeli. Saaren kuvauksellisten maisemien vuoksi se on suosittu vihkikappeli. == Lähteet == == Aiheesta muualla == Luokka:Dodekanesia Luokka:Kos
Antimácheia

Antimácheia (; myös transl. Antimáchia) on Kreikan kaupunki, joka sijaitsee Kosin saarella ja kuuluu Kosin kuntaan, Kosin alueyksikköön ja Etelä-Egean saarten alueeseen. Se kuului aiemmin Irakleídeen kuntaan ja vuodesta 2011 lähtien Kosin kunnan Irakleídeen kunnallisyksikköön. Kaupungin väkiluku on 2 068 (vuonna 2011). Antimácheia sijaitsee Kosin saaren keskiosissa. Se muodostaa laajemman kaupunkiyhdyskunnan (Δημοτική Κοινότητα Αντιμαχείας, Dimotikí Koinótita Antimacheías), johon kuuluu varsinaisen Antimácheian kaupungin lisäksi Mastichárin kylä. Koko yhdyskunnan väkiluku on 2 538. Antimácheian tunnetuin nähtävyys on keskiaikainen Antimácheian linna. Kosin kansainvälinen lentoasema sijaitsee aivan kaupungin lounaispuolella. == Lähteet == == Aiheesta muualla == Luokka:Etelä-Egean saarten kaupungit Luokka:Kos
Asfendioú

Asfendioú () on Kreikan kylä, joka sijaitsee Kosin saarella ja kuuluu Kosin kuntaan, Kosin alueyksikköön ja Etelä-Egean saarten alueeseen. Se kuului aiemmin Díkaioksen kuntaan ja vuodesta 2011 lähtien Kosin kunnan Díkaioksen kunnallisyksikköön. Kylän väkiluku on 87 (vuonna 2011). Kylä sijaitsee Díkaios-vuoren pohjoisrinteellä Kosin saaren keskiosissa. Asfendioú muodostaa laajemman kyläyhdyskunnan (Δημοτική Κοινότητα Ασφενδιού, Dimotikí Koinótita Asfendioú), johon kuuluvat varsinaisen Asfendioún kylän lisäksi lähistöllä sijaitsevat Ágios Dimítrios, Lagoúdi-Zia, Linopótis, Tigkáki ja Zipári. Koko yhdyskunnan väkiluku on 4 094. Asfendioún tunnetuimpia nähtävyyksiä ovat bysanttilainen, 1000-luvulta peräisin oleva Asomáton Taxiarchón -kirkko sekä varhaiskristillisen Pyhän Paavalin (Ágios Pávlos) basilikan rauniot. == Lähteet == Luokka:Etelä-Egean saarten kylät Luokka:Kos
Kardámaina

Kardámaina () on Kreikan kylä, joka sijaitsee Kosin saarella ja kuuluu Kosin kuntaan, Kosin alueyksikköön ja Etelä-Egean saarten alueeseen. Se kuului aiemmin Irakleídeen kuntaan ja vuodesta 2011 lähtien Kosin kunnan Irakleídeen kunnallisyksikköön. Kylä muodostaa oman kyläyhdyskuntansa (Δημοτική Κοινότητα Καρδαμαίνης, Dimotikí Koinótita Kardamaínis). Kylän väkiluku on 1 650 (vuonna 2011). Kardámainan kylä sijaitsee Kosin etelärannikon keskivaiheilla. Se on alun perin kalastajakylä ja kehittynyt sittemmin lähinnä alueen turismin keskukseksi. Sitä ympäröivällä ranta-alueella on paljon suuria hotelleja. Antiikin aikana kylän paikalla sijaitsi Halasarnan kaupunki. Kardámainan satamasta on yhteys Nísyroksen saarelle. == Lähteet == == Aiheesta muualla == Luokka:Etelä-Egean saarten kylät Luokka:Kos
Kéfalos (Kos)

Kéfalos () on Kreikan kaupunki, joka sijaitsee Kosin saarella ja kuuluu Kosin kuntaan, Kosin alueyksikköön ja Etelä-Egean saarten alueeseen. Se kuului aiemmin Irakleídeen kuntaan ja vuodesta 2011 lähtien Kosin kunnan Irakleídeen kunnallisyksikköön. Kaupungin väkiluku on 2 156 (vuonna 2011). pienoiskuva|vasen|Näkymä Kéfaloksesta Kamárin ja Kámpoksen rannoille sekä Palaiókastron eli Kastrín saarelle. Kéfaloksen kaupunki sijaitsee Kosin länsiosissa. Kéfalos muodostaa myös laajemman kaupunkiyhdyskunnan (Δημοτική Κοινότητα Κεφάλου, Dimotikí Koinótita Kefálou), johon kuuluvat varsinaisen Kéfaloksen kaupungin lisäksi Kamárin, Kámpoksen ja Ónian kylät. Koko yhdyskunnan väkiluku on 2 638. Antiikin aikana Kéfaloksen lähellä sijaitsi saaren keskus Astypalaian kaupunki. Nykyisin Kamári ja Kámpos tunnetaan ennen kaikkea rannoistaan. Kámpoksen rannalla on varhaiskristillisen basilikan rauniot, ja sen edustalla sijaitsee jyrkkäkallioinen Palaiókastron eli Kastrín saari. == Lähteet == == Aiheesta muualla == Luokka:Etelä-Egean saarten kaupungit Luokka:Kos
Lagoúdi-Zia

Lagoúdi-Zia () on Kreikan kylä, joka sijaitsee Kosin saarella ja kuuluu Kosin kuntaan, Kosin alueyksikköön ja Etelä-Egean saarten alueeseen. Se kuului aiemmin Díkaioksen kuntaan ja vuodesta 2011 lähtien Kosin kunnan Díkaioksen kunnallisyksikköön. Kylä, joka oikeastaan koostuu kahdesta yhteenkasvaneesta kylästä Lagoúdista ja Ziasta, on osa Asfendioún kyläyhdyskuntaa. Sen väkiluku on 151 (vuonna 2011). Kylä sijaitsee Díkaios-vuoren pohjoisrinteellä Kosin saaren keskiosissa, ja se tunnetaan hyvistä näköaloistaan suureen osaan saarta. == Lähteet == == Aiheesta muualla == Luokka:Etelä-Egean saarten kylät Luokka:Kos
Lagoúdi

Lagoúdi () voi viitata seuraaviin paikkoihin Kreikassa: * Lagoúdi-Zia, kylä Kosin saarella Etelä-Egean saarten alueella * Lagoúdia, kahden saaren ryhmä Jooniansaarten saariryhmässä lähellä Korfua
Pylí

Pylí (; ) on Kreikan kaupunki, joka sijaitsee Kosin saarella ja kuuluu Kosin kuntaan, Kosin alueyksikköön ja Etelä-Egean saarten alueeseen. Se kuului aiemmin Díkaioksen kuntaan ja vuodesta 2011 lähtien Kosin kunnan Díkaioksen kunnallisyksikköön. Kaupungin väkiluku on 2 469 (vuonna 2011). Pylí sijaitsee Kosin saaren keskisissä sisäosissa. Se muodostaa laajemman kaupunkiyhdyskunnan (Δημοτική Κοινότητα Πυλίου, Dimotikí Koinótita Pylíou), johon kuuluu varsinaisen Pylín kaupungin lisäksi Marmárin kylä. Koko yhdyskunnan väkiluku on 3 036. Pylín tunnetuin nähtävyys ovat Palaió Pylíssä (myös Palió Pylí; ”Vanha Pylí”) noin kolmen kilometrin päässä kaupungista sijaitsevat Palaió Pylín linnanrauniot. == Lähteet == Luokka:Etelä-Egean saarten kaupungit Luokka:Kos
Zipári

Zipári (; ) on Kreikan kaupunki, joka sijaitsee Kosin saarella ja kuuluu Kosin kuntaan, Kosin alueyksikköön ja Etelä-Egean saarten alueeseen. Se kuului aiemmin Díkaioksen kuntaan ja vuodesta 2011 lähtien Kosin kunnan Díkaioksen kunnallisyksikköön. Kaupunki on osa Asfendioún kyläyhdyskuntaa. Kaupungin väkiluku on 3 227 (vuonna 2011). Zipári sijaitsee Kosin saaren pohjoisosassa noin seitsemän kilometriä saaren pääkaupungista Kosista länteen. Kaupunki on kasvanut viime vuosina nopeasti, sillä monet ovat muuttaneet sinne Kosin kaupungista. == Lähteet == Luokka:Etelä-Egean saarten kaupungit Luokka:Kos
Operaatio Trusti

Operaatio Trusti (ven. Операция «Трест») oli Neuvosto-Venäjän salaisen poliisin Tšekan vuonna 1921 käynnistämä kansainvälinen vastavakoiluoperaatio, joka esiintyi vastavallankumouksellisena organisaationa.Kotakallio 2014, 138 Operaation itsestään käyttämä nimi oli "Монархическое объединение Центральной России, МОЦР" (suom. Keski-Venäjän monarkistiunioni) Operaatio Trustin toiminnan kohteena olivat venäläiset valkoiset emigrantit ja välillisesti ulkomaiden tiedustelupalvelut. Esimerkiksi Ison-Britannian SIS (MI6) luotti vahvasti Trustiin Neuvosto-Venäjää koskevana tiedonlähteenä 1920-luvun lopulla. Operaatio Trustissa Tšeka käytti usein ns. agent provocateureja, kaksoisagentteja, joiden tavoitteena oli houkutella otollisia henkilöitä toimimaan ja luomaan verkostoja, jotka myöhemmin ilmiannettiin salaiselle poliisille. Suomeen Operaatio Trusti kytkeytyy esimerkiksi Trustin organisaatioon kuuluneen etappimiehen ja kaksoisagentin, suomalaissyntyisen Toivo Vähän ja SIS:n agentin Sidney Reillyn tapausten kautta. Reilly houkuteltiin matkustamaan Suomen kautta Neuvosto-Venäjälle tapaamaan Trustin edustajia. Reillyllä oli Suomessa kontakteja Esko Riekkiin ja Martti Walleniukseen. Toivo Vähä järjesti Reillyn rajanylityksen ja johti hänet Tšekan käsiin.Kotakallio 2014, 142 Trusti-operaatio paljastui julkisuudelle Neuvostoliiton lehdistössä vuonna 1927.Kotakallio 2014, 146–147 Myöhemmin sitä käytettiin Neuvostoliiton KGB:ssä esimerkkinä onnistuneesta operaatiosta. ==Lähteet== * * * ===Viitteet=== ==Kirjallisuutta== * Luokka:Vakoilu
Jan de Quay

Jan Eduard de Quay (26. elokuuta 1901 ’s-Hertogenbosch – 4. heinäkuuta 1985 Beers) oli alankomaalainen psykologi ja katolisen puolueen poliitikko, joka toimi Alankomaiden pääministerinä 1959–1963. Jan de Quay aloitti uransa kansantaloustieteen ja työsuhdekysymysten professorina. Toisen maailmansodan aikana hän toimi Alankomaiden liitossa, joka pyrki säilyttämään siviilihallinnon hollantilaisten käsissä saksalaismiehityksestä huolimatta. Vuonna 1945 hänestä tuli vapautushallituksen sotaministeri, minkä jälkeen hän toimi aluehallinnossa tutkimustyönsä ohella.Iloniemi, Jaakko: ”de Quay, Jan Eduard (1901)”, teoksessa Vuonna 1959 de Quaystä tuli pääministeri katolisen puolueen dominoimassa kokoomushallituksessa.Former Dutch Prime Minister Dies at 83 : Jan de Quay Helped Found Union, Led Nation for Four Years, Los Angeles Times 8.7.1985. Viitattu 5.11.2014. ==Lähteet== Luokka:Alankomaiden pääministerit Luokka:Vuonna 1901 syntyneet Luokka:Vuonna 1985 kuolleet
Mafran palatsin kirjasto

Mafran palatsin kirjasto sijaitsee Mafran palatsissa Mafrassa Portugalissa, noin 28 km Portugalin pääkaupungista Lissabonista. Mafran palatsia alettiin rakentaa vuonna 1717, ja se valmistui vuonna 1755. Kirjastoa pidetään Mafran palatsin merkittävimpänä kokonaisuutena. == Arkkitehtuuri ja sisustus == Mafran palatsin kirjasto on rakennettu rokokoo-tyyliin. Se on 88 metriä pitkä, 9,5 metriä leveä ja 13 metriä korkea sali, jota kiertää joka puolelta parvi. Lattia on ladottu koristeellisesti lohenpunaisista, harmaista ja valkoisista marmorilaatoista ja katto on luotu stukkotyönä. Kaari-ikkunoita on salin molemmilla pitkillä sivuilla. Ikkunasyvennyksiin on sijoitettu lukupöytiä. == Kokoelma == Mafran kirjaston kokoelma on yksi Portugalin arvokkaimmista. Se sisältää noin 36 000 teosta. Teosten joukossa on noin 1 500 inkunaabelia. Joukossa on muun muassa Liber Chronicarum (suom. Nürnbergin kronikka) ja Raamattuja. Lisäksi kirjastossa on täydellinen Denis Diderot'n ja Jean le Rond d’Alembertin Encyclopédie (suom. Ensyklopedia)Kirjasto, Palaciomafra.pt . Kirjastoa pääsee ihailemaan palatsin pääsylipulla palatsin aukioloaikoina. Kirjoihin pääsee tutustumaan vain varaamalla ajan etukäteenConsulta, Palaciomafra.pt . == Lähteet == ==Aiheesta muualla== *Kirjasto, Palaciomafra.pt Luokka:Portugalin kirjastot Luokka:Portugalilainen kulttuuri
Ivan Aksakov

Ivan Sergejevitš Aksakov (; 8. lokakuuta (J: 26. syyskuuta) 1823 Nadeždino, Orenburgin kuvernementti – 8. helmikuuta (J: 27. tammikuuta) 1886 Moskova) oli venäläinen lehtimies, joka tunnettiin näkyvänä panslavismin puolustajana. Ivan Aksakov kuului vanhaan venäläiseen Aksakovin sukuun, ja hänen isänsä oli kirjailija Sergei Aksakov. Slavofiilina tunnettu kirjailija Konstantin Aksakov oli hänen vanhempi veljensä. Ivan Aksakov työskenteli nuorena senaatin virkailijana Moskovassa ja oli vuosina 1848–1852 sisäministeriön palveluksessa. Tuona aikana hän vakuuttui Venäjän oikeuslaitoksen uudistamisen tarpeellisuudesta. Hän aloitti toimittajanuransa slavofiilien lehdessä Moskovski Sbornikissa, joka kuitenkin pian lakkautettiin. Aleksanteri II:n noustua valtaan Aksakov alkoi toimittaa salanimellä Russkaja Beseda -nimistä lehteä. Aksakov kiinnostui eteläslaavien asiasta vierailtuaan Balkanilla sairaan veljensä luona. Vuonna 1861 hän perusti Den (”Päivä”) -nimisen viikkolehden, josta tuli pian hyvin suosittu. Sananvapauden puolustajana ja maaorjien vapauttamisen tukijana se sai aluksi puolelleen Venäjän vapaamielisten piirien myötätunnon.Nordisk familjebok (1904), s. 437–438 Runeberg.org. Viitattu 5.11.2014. Puolan kapina vuonna 1863 sai Aksakovin, kuten Mihail Katkovinkin, kääntymään jyrkäksi reaktionääriksi ja puolalaisvastaiseksi. Toisin kuin Katkovilla, Aksakovilla oli jatkuvia vaikeuksia sensuurin kanssa, sillä hän arvosteli viranomaisten toimintaa ja Venäjän hallituksen kansallisuuspolitiikkaa, joka ei hänen mielestään ollut tarpeeksi venäläiskansallista. Hänen vuosina 1867–1868 julkaisemansa Moskva- lehti kiellettiin nopeasti. Aksakov toimi myös vuonna 1858 Moskovaan perustetun Slaavilaisen komitean sihteerinä. Komitea ja sen sisarkomiteat Pietarissa ja Odessassa saivat suuren merkityksen vuosien 1875–1878 Balkanin kriisin aikana, jolloin ne muun muassa keräsivät rahaa ja kokosivat vapaaehtoisia Balkanille lähetettäviksi. Yleistä mielipidettä panslavistiseen suuntaan ohjailleella Aksakovilla on sanottu olleen merkittävä vaikutus Venäjän ja Turkin välisen sodan syttymiseen. Venäjän hallitus lakkautti Slaavilaisen komitean Aksakovin pidettyä kesäkuussa 1878 eräässä tilaisuudessa puheenvuoron, jossa hän arvosteli jyrkästi venäläisten diplomaattien toimintaa Berliinin kongressissa. Aksakovin kuoltua vuonna 1886 hänelle järjestettiin suurmiehen hautajaiset. ==Lähteet== ==Aiheesta muualla== *Аксаков, Иван Сергеевич Hrono.ru Luokka:Venäläiset toimittajat Luokka:Vuonna 1823 syntyneet Luokka:Vuonna 1886 kuolleet
Azlan Shah

Azlan Muhibbuddin Shah (19. huhtikuuta 1928 – 28. toukokuuta 2014) oli Malesian kuningas vuosina 1989–1994 ja Perakin osavaltion sulttaani vuosina 1984–2014. Azlan Shahin oli siviiliammatiltaan lakimies. Hänestä tuli Perakin sulttaani vuonna 1984 setänsä Idris Shahin kuoltua. Malesian kuninkaaksi hänet valittiin vuonna 1989, ensimmäisenä Perakin sulttaanina. Hän kuoli 86 vuoden iässä vuonna 2014. Maahockey kuului hänen nuoruudenharrastuksiinsa, ja vanhemmalla iällä hän toimi Aasian hockeyliiton puheenjohtajana sekä Malesian liiton ja Kansainvälisen maahockeyliiton varapuheenjohtajana. ==Lähteet== Luokka:Malesian kuninkaat Luokka:Perakin sulttaanit Luokka:Vuonna 1928 syntyneet Luokka:Vuonna 2014 kuolleet
Lerin Duarte

Lerin Duarte (s. 11. elokuuta 1990 Rotterdam) on kapverdeläiset sukujuuret omaava alankomaalainen jalkapalloilija, joka edustaa Eredivisiessä pelaavaa SC Heerenveeniä lainasopimuksella AFC Ajaxista. Vasenjalkaisen Duarten pelipaikka on keskikenttä. == Seurajoukkueura == Duarte on Sparta Rotterdamin kasvatti. Hän debytoi seurassa Eredivisiessä kaudella 2009-2010. Tuon kauden jälkeen seura putosi kuitenkin sarjatasoa alemmaksi. Kesällä 2011 Duarte siirtyi Eredivisien Heracles Almeloon. Hän pelasi seurassa kahden kauden aikana lähes kaikki sarjaottelut. Elokuussa 2013 Duarte siirtyi hallitsevaan liigamestariin AFC Ajaxiin. Ensimmäisellä kaudellaan seurassa hän voitti Alankomaiden mestaruuden ja debytoi Mestareiden liigassa. Tammikuun 2015 siirtoikkunassa Duarte siirtyi lainalle niin ikään Eredivisiessä pelaavaan SC Heerenveeniin. == Maajoukkueura == Duarte edusti vuosina 2011-2013 Alankomaiden alle 21-vuotiaiden maajoukkuetta. Hän voi yhä edustaa aikuisten maajoukkuetasolla myös Kap Verdeä, sillä hän ei ole vielä pelannut aikuisten maajoukkuetasolla minkään maan paidassa. == Lähteet == * Luokka:Alankomaalaiset jalkapalloilijat Luokka:Vuonna 1990 syntyneet Luokka:Elävät henkilöt